EkBass/fiwiki-20250220-pages-articles huggingface dataset:
Inuksuk

Inuksuk (inuitiksi monikossa inuksuit) tarkoittaa Pohjois-Amerikan pohjoisosien ja Grönlannin kansojen rakentamia kiviröykkiöitä. Inuksukeilla oli alun perin useita tarkoituksia. Sittemmin niistä on tullut myös yksi pohjoisten kansojen symboleista. Pohjois-Amerikan pohjoisosien kansat ovat rakentaneet inuksukeja jo esihistorialliselta ajalta lähtien. Esimerkiksi Baffininsaarella joitakin inuksukeja on rakennettu 2 400- tai 1 800-luvuille ennen ajanlaskun alkua ajoitettujen arkeologisten paikkojen yhteyteen. Niitä rakennuttivat inuitit, inupiatit, kalaalliitit ja yupikit. Inuksukeja rakennettiin esimerkiksi osoittamaan metsästys- ja kalastusalueita, karibulaumojen sijaintia tai leiripaikkoja. Inuksukin yhteyteen saatettiin tehdä myös esimerkiksi ruoka- tai esinekätkö. Joihinkin inuksukeihin on tulkittu liittyvän myös uskonnollisia piirteitä ja palvontaa. Muodoltaan ne ovat yksinkertaisimmillaan vain kivikasoja, samaan tapaan kuin Suomessa merenkulkijoille rakennetut kummelit. Inusukien muoto riippuu huomattavasti lähialueella saatavilla olevista kivistä. Inuksukin erityistyyliksi erotetaan kuitenkin niin sanottu ihmisten muotoinen inuksuk, inunnguaq, vaikkakin jo sana inuksuk tarkoittaa suomeksi ihmisen näköistä. Inuksukista on tullut nykyisin Amerikan pohjoisten alueiden kansojen symboli. Inuksuk esiintyy esimerkiksi Nunavutin ja Nunatsiavutin lipuissa. Vancouverin talviolympialaisten tunnus 2010 oli inunnguaq. Monet inuitit yhdistävät kivikasat esi-isiinsä, ja niitä mainitaan esimerkiksi matkalauluissa (aya- yait). ==Lähteet== Luokka:Eskimot Luokka:Veistokset Luokka:Symbolit
Kaarnahukat

Kaarnahukat (Corticeus) on pimikkökuoriaisten (Tenebrionidae) heimoon kuuluva kovakuoriaissuku. Sukuun kuuluvien lajien määrä vaihtelee eri lähteissä. Suomessa suvusta on tavattu ainakin kuusi lajia.Laji.fi: Kaarnahukat (Corticeus) Suvun edustajia löytyy erityisesti Euroopasta sekä Pohjois- ja Keski-Amerikasta.Global Biodiversity Information Facility (GBIF): Corticeus == Sukuun kuuluvia lajeja == *Corticeus unicolor *Pitkähukka (Corticeus longulus) *Isohukka (Corticeus fraxini) *Corticeus pini *Juovahukka (Corticeus suturalis) *Kirjohukka (Corticeus bicolor) *Corticeus bicoloroides *Corticeus fasciatus *Soukkahukka (Corticeus linearis) == Lähteet == == Aiheesta muualla == *Laji.fi: Kaarnahukat (Corticeus) *iNaturalist: Kaarnahukat (Corticeus) *UniProt: Taxonomy Corticeus *Bug Guide: Genus Corticeus *Pherobase: Semiochemicals of Genus Corticeus Luokka:Erilaisruokaiset
Camilla Pentti

Camilla Pentti (s. 1979 Turku) on suomalainen kuvittaja ja graafinen suunnittelija. Pentti sai vuonna 2007 Rudolf Koivu -palkinnon kuvituksestaan Tomi Kontion kirjoittamaan lastenkirjaan Lehmä, jonka kyljessä oli luukku. Freelancerina useiden kustantamojen kanssa työskentelevä Pentti on opiskellut Taideteollisessa korkeakoulussa graafisen suunnittelun koulutusohjelmassa. ==Lähteet== Luokka:Suomalaiset kuvittajat Luokka:Suomalaiset graafiset suunnittelijat Luokka:Vuonna 1979 syntyneet Luokka:Elävät henkilöt
Hyun-Jin Ryu

Hyun-jin Ryu (; ääntäminen koreaksi: ; s. 25. maaliskuuta 1987 Incheon) on eteläkorealainen baseballpelaaja, pelipaikaltaan aloittava syöttäjä, joka edustaa Major League Baseball (MLB) -sarjan Toronto Blue Jaysia. Vuosina 2013–2019 hän edusti Los Angeles Dodgersia. Hän liittyi Dodgersiin vuonna 2013 vietettyään seitsemän vuotta Korean KBO Leaguen Hanwha Eaglesissä. Kaudella 2018 hänestä tuli ensimmäinen World Series -ottelun aloittanut korealaispelaaja. Ryu valittiin kaudella 2019 ensimmäistä kertaa urallaan MLB:n tähdistöotteluun. Tuolla kaudella hän johti koko sarjaa vastuujuoksuarvossa (ERA) tuloksella 2,32. Ryun sopimus Dodgersin kanssa päättyi kauteen 2019 ja hänestä tuli vapaa pelaaja. Joulukuussa 2019 hän teki neljävuotisen 80 miljoonan dollarin sopimuksen Toronto Blue Jaysin kanssa. ==Lähteet== ==Aiheesta muualla== * Hyun-Jin Ryu MLB.comissa Luokka:Vuonna 1987 syntyneet Luokka:Eteläkorealaiset baseballpelaajat Luokka:Elävät henkilöt
Diana Douglas

Diana Douglas (alk. Diana Love Dill, myöhempiä sukunimiä Darrid ja Webster; 22. tammikuuta 1923 Devonshire, Bermuda – 3. heinäkuuta 2015 Los Angeles, Yhdysvallat) oli bermudalainen näyttelijä. Douglas esiintyi pitkän uransa aikana lukuisissa elokuvissa. Televisiorooleja hänellä oli esimerkiksi sarjoissa Cannon, Dallas, Dynastia, Knots Landing, Teho-osasto, Todistettavasti syyllinen, Tohtori Ben Casey, Waltonin perhe ja West Wing. Douglas näytteli myös Broadwaylla. Hän oli näyttelijä Kirk Douglasin entinen puoliso ja näyttelijä Michael Douglasin äiti. Vuonna 2003 kolmikko esiintyi yhdessä elokuvassa It Runs in the Family. ==Elokuvia== * Pyhä liekki (Keeper of the Flame, 1943) * Oinaksen merkeissä (The Sign of the Ram, 1948) * Muukalaisten talo (House of Strangers, 1949) * Myrsky Tiibetissä (Storm over Tibet, 1952) * Monsoon (1952) * Kahden tulen välissä (The Indian Fighter, 1955) * Rakkautta (Loving, 1970) * Aamunkajon tuolla puolen (Alexander: The Other Side of Dawn, 1977) * Uhka taivaalta (A Fire in the Sky, 1978) * King Cobra (1981) * Päiväsi ovat luetut (The Star Chamber, 1983) * Vauhdilla Chicagoon (Planes, Trains and Automobiles, 1987) * Cold Heaven (1991) * A Town Torn Apart (1992) * It Runs in the Family (2003) ==Yksityiselämä== Douglas, silloiselta nimeltään Diana Love Dill, tutustui tulevaan puolisoonsa Kirk Douglasiin kouluttautuessaan näyttelijäksi New Yorkissa. He olivat opiskelutovereita American Academy of Dramatic Artsissa. Pari meni naimisiin vuonna 1943 ja sai kaksi lasta: Michael syntyi vuonna 1944 ja Joel vuonna 1947. Diana ja Kirk Douglas erosivat vuonna 1951. Diana Douglasin toinen aviomies oli näyttelijä Bill Darrid. He olivat naimisissa vuodesta 1956 vuoteen 1992 asti, jolloin Darrid kuoli. Kolmannen liittonsa Douglas solmi Donald Websterin kanssa vuonna 2002, ollessaan 79-vuotias. Diana Douglas Webster kuoli syöpään 92-vuotiaana kesällä 2015. == Lähteet == == Aiheesta muualla == * Luokka:Bermudalaiset henkilöt Luokka:Näyttelijät Luokka:Vuonna 1923 syntyneet Luokka:Vuonna 2015 kuolleet
Patrizio Lainà

Patrizio Lainà (s. 1985 Köln, Länsi-Saksa) on STTK:n pääekonomisti. Aiemmin hän on työskennellyt SAK:n ja Suomen Pankin ekonomistina. Lainà edustaa taloustieteen jälkikeynesiläistä koulukuntaa. Lainà on syntynyt Kölnissä vuonna 1985. Hänen äitinsä on suomalainen ja isänsä italialainen. Hän väitteli valtiotieteiden tohtoriksi Helsingin yliopistosta vuonna 2018. Hänen väitöskirjansa otsikko on Full-Reserve Banking: Separating Money Creation from Bank Lending. Aiemmin hän valmistui kauppatieteiden maisteriksi Aalto- yliopistosta. Lainà toimi vasemmistoliiton hallitusneuvottelijana Rinteen hallitusta muodostettaessa. Lainà on vasemmistoliiton jäsen, ja hänestä taloustieteilijöiden olisi hyvä kertoa avoimemmin arvoistaan. == Teoksia == * Lainà, Patrizio (toim.); Lauri Holappa, William Mitchell, Katarina Sehm Patomäki, Antti Ronkainen & Yanis Varoufakis.: Eurosta ulos vai euro uusiksi? Vasemmistofoorumi, 2016. ISBN 978-952-7206-01-0 ISBN 978-952-7206-00-3 * Lainà, Patrizio: Keskuspankkitili kaikille. Helsinki: Vasemmistofoorumi, 2015. Ladattavissa verkosta * Lainà, Patrizio: Full-Reserve Banking: Separating Money Creation from Bank Lending. Helsingin yliopiston väitöskirja, 2018. ISBN 978-951-51-3334-2 == Lähteet == == Aiheesta muualla == * Lainàn kotisivut Luokka:Suomalaiset taloustieteilijät Luokka:Vuonna 1985 syntyneet Luokka:Elävät henkilöt
Samsung Galaxy Tab 3 10.1

Samsung Galaxy Tab 3 10.1 on Samsungin kesäkuussa 2013 julkaisema tabletti. Siinä on Android 4.2.2 Jelly Bean -käyttöjärjestelmä. Siinä on 10,1 tuuman näyttö ja kaksiydinprosessori. Keskusmuistia on 1 gigatavu ja tallennustilaa on 16 tai 32 gigatavua. Laite tukee enintään 64 gigatavun microSD-kortteja. Akkua on 6 800 milliampeerituntia. Takakamera on 3,15 megapikseliä ja etukamera on 1,3 megapikseliä. == Lähteet == Luokka:Android-pohjaiset laitteet Luokka:Samsung Electronicsin taulutietokoneet Luokka:Vuoden 2013 taulutietokoneet
Marcello Giordani

Marcello Giordani (25. tammikuuta 1963 Augusta, Sisilia – 5. lokakuuta 2019 Augusta, Sisilia) oli italialainen oopperalaulaja, äänialaltaan tenori. Hän esiintyi yli 240 kertaa Metropolitan-oopperassa kaikkiaan 27:ssä roolissa.Woolfe, Zachary: Marcello Giordani, Tenor Who ‘Sang Like a God,’ Dies at 56. The New York Times, 6.10.2019. Viitattu 31.3.2020. Giordani syntyi vanhempiensa neljästä pojasta nuorimpana. Hänen alkuperäinen sukunimensä oli Guagliardo, mutta hän otti pian kansainvälisen uransa aloitettuaan käyttöön helpommin kirjoitettavan vaihtoehdon. Hän ei alun perin saanut konservatoriokoulutusta vaan hankki oppinsa kokemuksen kautta. Giordani saavutti menestystä esiintymällä Giuseppe Verdin Rigolettossa vuonna 1986 Spoletossa. Kaksi vuotta myöhemmin hän teki ensimmäiset esiintymisensä La Scalassa (Giacomo Puccini: La bohème) ja Yhdysvalloissa, jossa hänet nähtiin Portlandin oopperassa Nadirin roolissa Georges Bizet'n Helmenkalastajissa. Vuonna 1993 Giordani nähti ensimmäistä kertaa Metropolitan-oopperassa Gaetano Donizettin Lemmenjuoman esityksessä. Hän esiintyi Metropolitan-oopperassa myöhemmin muiden muassa Verdin, Puccinin, Pjotr Tšaikovskin, Hector Berlioz'n, Jules Massenet'n, Bizet'n ja Richard Straussin teosten tuotannoissa. Giordani esiintyi lisäksi muiden muassa Lontoon Royal Opera Housessa, Pariisin oopperassa ja Carnegie Hallissa. 1990-luvulla Giordani päätti suorittaa muodollisia opintoja Bill Schumanin johdolla, koska hän piti ääntään liian tummana ja jo vanhalta kuulostaneena. Hän piti koulutusta myöhemmin tuloksekkaana. 2010-luvun alussa hän perusti Marcello Giordani -yhdistyksen nuorten laulajien kouluttamiseen. Giordani kuoli 56-vuotiaana sydänkohtaukseen. Leskeksi jäi Wilma Ahrens, jonka kanssa tenorilla oli kaksi poikaa. == Lähteet == Luokka:Italialaiset tenorit Luokka:Vuonna 1963 syntyneet Luokka:Vuonna 2019 kuolleet
Saamenmaansara

Saamenmaansara (Carex × saamica) on pullosaran (Carex rostrata) ja aapasaran (Carex rotundata) välinen risteymä.Suomen Lajitietokeskus: Saamenmaansara – Carex ×saamica Viitattu 14.1.2024. Saamenmaansara muodostaa pitkärönsyisen juurakon, josta kohoaa useita varsia, ja saamenmaansara voi muodostaa laajojakin kasvustoja. Varret ovat pystyjä, sileitä sekä kolmisärmäisiä ja voivat kasvaa 20–50 cm korkeiksi. Varsien tyviltä kasvaa yksi tai kaksi pystyä lehteä, jotka ovat varrenpituisia tai pidempiä. Tyvitupet ovat ruskeanharmaita. Saamenmaansara on erilaistähkäinen sara ja sen kukinto koostuu 1–3 emitähkästä sekä niiden yläpuolella olevista 1–3 hedetähkästä. Tavallisesti emitähkiä on kaksi tai kolme ja hedetähkiä yksi tai kaksi. Emitähkät ovat 2–3,5 cm pitkiä ja hedetähkät 1–3 cm pitkiä. Emitähkistä alin on tavallisesti suurin ja hedetähkistä ylin on tavallisesti suurin. Saamenmaansaraa esiintyy Suomessa eri puolilla Lappia, lähinnä Pohjois- Lapissa, joskin havaintoja on tehty myös Pohjois-Pohjanmaalta. == Lähteet == * Elven, R., Pedersen, A. T. M. & Bjorå, C. S., The nomenclature of two hybrid taxa in Carex sect. Vesicariae (Cyperaceae) currently assigned as Carex rostrata var. borealis and Carex stenolepis — Phytotaxa 324, 1:63–72. === Viitteet === == Aiheesta muualla == * Global Biodiversity Information Facility (GBIF): Carex × saamica Luokka:Sarat Luokka:Risteymät
Lonsdaleiitti

thumb|Lonsdaleiitin rakenne Lonsdaleiitti on timanttia hyvin läheisesti muistuttava mineraali ja hiilen allotrooppi, joka tietokonemallinnuksen mukaan on puhtaana jopa 58 prosenttia timanttia kovempaa. Timantista se eroaa kuusikulmaisella rakenteellaan timantin neliömäiseen rakenteeseen verrattuna. Painaumakovuuden numeerinen arvo on 152 gigapascalia. == Lähteet == Luokka:Mineraalit Luokka:Hiili
Parkash Singh Badal

Parkash Singh Badal (; 8. joulukuuta 1927 – 25. huhtikuuta 2023) oli intialainen poliitikko, joka toimi viisi kautta Punjabin pääministerinä. Hän aloitti poliittisen uransa vuonna 1947, jolloin hänet äänestettiin kotikylänsä johtajaksi. Kymmenen vuotta myöhemmin hän tuli valituksi Punjabin osavaltion lainsäätäjäksi kongressipuolueen ehdokkaana. Badal ei tullut toimeen puolueeseensa kuuluneen Punjabin pääministerin kanssa ja liittyi sikhiläiseen Shiromani Akali Daliin. Badal toimi maansa nuorimpana ja vanhimpana osavaltiopääministerinä vuosina 1970 ja 2012. Badal sai vuonna 2011 palkinnon ansioistaan politiikassa ja sikhiläisyyden hyväksi tehdystä työstä. Vuonna 2015 hänestä tuli ensimmäinen osavaltionpääministeri, joka palkittiin Padma Vibhushan -palkinnolla. Padma Vibhushanin lisäksi hän sai samana vuonna myös Maharashtran pääministeriltä Sant Namdev National Award -palkinnon työstään rauhan eteen. Badalin ura Punjabin pääministerinä päättyi vuonna 2017, jolloin Shiromani Akali Dalin ja Intian kansanpuolueen liittouma hävisi kongressipuolueelle Punjabin osavaltiovaaleissa. ==Lähteet== ==Aiheesta muualla== Luokka:Intian Punjabin pääministerit Luokka:Lok Sabhan jäsenet Luokka:Vuonna 1927 syntyneet Luokka:Vuonna 2023 kuolleet
Vähä Romlampi

Vähä Romlampi on metsälampi luoteisessa Espoossa Iso Romlammen ja Kolmuslammen välissä. Virallisen kaupunginosajaon mukaan se sijaitsee Siikajärven kaupunginosassa. Vähä Romlampi kuuluu Mankinjoen valuma-alueeseen, joka on osa Suomenlahden rannikkoalueen päävesistöä. Vähä Romlammen ympäristössä on useita järviä ja lampia. Pohjoisessa sijaitsevat Iso Romlammen ohella muun muassa Kolmikulmalampi, Mustalampi ja Valklampi. Etelässä on Siikajärvi ja Idässä Nuuksion Pitkäjärvi.Vähä Romlampi Espoon karttapalvelussa Vähä Romlammen ja Kolmuslammen välinen kannas on runsaat sata metriä leveä. Kolmuslammen pinta on noin kaksitoista metriä Vähä Romlampea alempana. Vähä Romlampea ja Iso Romlampea kutsutaan yhteisnimellä Romlammit. Nimi johtuu Romvuoreksi kutsutusta kallioalueesta. Romvuori eli Rombergen sijaitsee Nuuksion Pitkäjärven luoteisrannalla. == Lähteet == == Aiheesta muualla == *Paikkatietoalusta: Vähä Romlampi Luokka:Espoon järvet Luokka:Mankinjoen vesistö Luokka:Siikajärvi
Petäjärvi (Kirkkonummi)

Petäjärvi on vajaan neliökilometrin laajuinen järvi Kirkkonummen luoteisosassa lähellä Siuntion ja Vihdin rajaa. Petäjärven itäisiä naapurijärviä ovat Hepari ja Tampaja, joka kuuluu Mankinjoen vesistöön. Petäjärven etäisyys Kirkkonummen keskustasta on noin kolmetoista kilometriä pohjoiseen; etäisyys Helsingin keskustasta on noin 32 kilometriä länsiluoteeseen. Kirkkonummen pohjoisin taajama, Veikkola, sijaitsee viitisen kilometriä Petäjärveltä koilliseen. Petäjärvi on rannoiltaan mutkitteleva. Etelään työntyvä niemi jakaa järven läntiseen ja itäiseen selkään. Läntisen selän keskellä on pienehkö saari nimeltään Rajasaari. Petäjärvi on runsasravinteinen, matala ja savisamea. Sen ympäristössä on runsaasti peltoja. == Lähteet == == Aiheesta muualla == *Kirkkonummen sanomat: Kirkkonummen uimarannat: Hoitokalastus pelastaa rehevöityneen vesistön (21.10.2016) Luokka:Kirkkonummen järvet Luokka:Siuntionjoen vesistö
Hepari

Hepari on noin 60 hehtaarin laajuinen järvi Kirkkonummen luoteisosassa. Heparin lounainen naapurijärvi on Petäjärvi ja kaakkoinen puolestaan Tampaja, joka kuuluu Mankinjoen vesistöön. Heparin etäisyys Kirkkonummen keskustasta on noin kolmetoista kilometriä pohjoiseen; etäisyys Helsingin keskustasta on noin 31 kilometriä länsiluoteeseen. Kirkkonummen pohjoisin taajama, Veikkola, sijaitsee kolmisen kilometriä Heparista koilliseen. Hepari on saareton, runsasravinteinen, matala ja savisamea. Sen ympäristössä on runsaasti haja- asutusta ja peltoja. == Lähteet == == Aiheesta muualla == *Vesientila.fi: Hepari / Tutkimukset Luokka:Kirkkonummen järvet Luokka:Siuntionjoen vesistö
Abigail Washburn

Abigail Washburn (s. 10. marraskuuta 1977) on yhdysvaltalainen muusikko ja laulaja. Hän soittaa banjoa clawhammer-tyylillä. Washburn esiintyy ja levyttää sekä solistina että yhdessä old-time-yhtyeiden Uncle Earl ja Sparrow Quartet kanssa, kokeellisen ryhmän The Wu Force kanssa ja duona miehensä Béla Fleckin kanssa. Luokka:Elävät henkilöt Luokka:Yhdysvaltalaiset muusikot Luokka:Vuonna 1977 syntyneet
Dead Rising 4

Dead Rising 4 on Capcomin kehittämä selviytymiskauhupeli, joka on neljäs osa Dead Rising -pelisarjassa. Peli julkaistiin vuonna 2016 Windowsille ja Xbox Onelle vuoden mittaisena yksinoikeusjulkaisuna, kunnes se seuraavana vuonna julkaistiin myös PlayStation 4:lle nimellä Dead Rising 4: Frank’s Big Package. Pelin päähahmona on journalisti Frank West, joka on jo toisen kerran jumissa Willametten pikkukaupungissa ja haluaa päästä sieltä pois. Dead Rising 4 sai huomattavasti huonomman vastaan oton kuin edeltäjänsä, koska peli ei ollut täysin valmis. == Lähteet == Luokka:Dead Rising Luokka:Vuoden 2016 videopelit Luokka:PlayStation 4 -pelit Luokka:Xbox One -pelit Luokka:Windows-pelit
Arnold Cooke

Arnold Atkinson Cooke (4. marraskuuta 1906 Gomersal, Yorkshire – 13. elokuuta 2005 Five Oak Green, Kent) oli brittiläinen säveltäjä.Independent: Arnold Cooke Cooke aloitti lapsena ensin pianonsoiton. Vuonna 1921 hän aloitti sellonsoiton opinnon ja sai varhaisimman sävellysopetuksensa. Vuonna 1925 hän pääsi Gonville and Caius Collegeen, jossa hän luki historiaa ja suoritti taiteiden maisterin arvonsa. Tämän jälkeen hän keskittyi musiikin opiskeluun ja lähti vuonna 1929 Berliiniin sävellys- ja piano-opintoja varten. Hän sai siellä opetusta Paul Hindemithiltä. Palattuaan kotimaahansa hän toimi muun muassa Royal Manchester College of Musicin sävellyksen, harmonian ja kontrapunktin professorina ennen muuttamistaan Lontooseen vuonna 1938. Cooke palveli laivastossa toisessa maailmansodassa.MusicWeb International: Arnold Cooke Vuonna 1947 Cooke aloitti työskentelyn professorina Lontoon Trinity College of Musicissa, josta hän jäi eläkkeelle vuonna 1978. Hän sai tohtorinarvonsa Cambridgen yliopistosta vuonna 1948. Cooke jatkoi sävellystyötä eläkkeellä ollessaan. Hän sai aivoverenkiertohäiriön vuonna 1993, mutta toipui ja loi vielä viimeisen teoksensa, joka on vuonna 1996 kuolleen sopraano Tracey Chadwellin muistolle sävelletty Song of Innocence lauluäänelle ja nokkahuilulle. Cooke asui kumppaninsa Billy Morrisonin kanssa, kunnes tämä kuoli vuonna 1988. Cooken teosten joukossa ovat kuusi sinfoniaa, baletti Jabez and the Devil (1961), eri soolosoittimille sävelletyt konsertot, kamarimusiikkiteokset eri kokoonpanoille ja kaksi pianosonaattia. Hän sävelsi myös oopperaa.AllMusic: Arnold Cooke: Compositions Mahdollisesti hänen suosituin orkesteriteoksensa on oboekonsertto vuodelta 1955. Cooken sellokonsertto oli BBC:n vuonna 1975 tilaama työ, jonka soitti solistina Thomas Igloi. Cooke sävelsi myös Cheltenhamin festivaalille, jonka kanssa hänen yhteistyönsä alkoi Gervase de Peyerin vuonna 1957 soittamalla klarinettikonsertolla. Eräs Cooken uran juonne oli hänen keskittymisensä uruille säveltämiseen. Lisäksi hän oli nokkahuilulle sävelletyn vakavan musiikin pioneeri. == Lähteet == Luokka:Brittiläiset säveltäjät Luokka:Oopperasäveltäjät Luokka:Vuonna 1906 syntyneet Luokka:Vuonna 2005 kuolleet
Sunderland Albion FC

Sunderland Albion FC, oli jalkapalloseura Sunderlandista, Englannin koillisosasta. Sunderland Albionin perusti James Allan vuonna 1888. Allan oli mukana perustamassa Sunderland AFC:tä 1879, mutta riitaantui seuran kanssa, kun se ryhtyi palkkaamaan ammattilaispelaajia. Allan vastusti ajatusta ja erosi. Hän vei Sunderlandista mukanaan kuusi edustusjoukkueen pelaajaa uuteen seuraan. Seuroista tuli katkeria kilpailijoita ja esimerkiksi kaudella 1888–1889 Sunderland AFC vetäytyi FA Cupista ettei sen vastustajaksi arvottu Albion saisi lipputuloja. Sunderland Albion oli yksi Football Alliancen perustajajäsenistä. Seura sijoittui sarjassa kolmanneksi 1890 ja toiseksi 1891. Kaudeksi 1891–1892 Albion luopui sarjasta kustannusten vuoksi ja keskittyi pelkästään Northern Leaguen otteluihin. Seura yritti myös päästä Englannin liigaan, mutta se jäi valitsematta. Football Alliance yhdistyi Englannin liigaan 1892 ja Sunderland Albion yritti päästä mukaan, mutta sen hakemus hylättiin jälleen. Samaan aikaan seuraa tukenut The Wear Glass Company meni konkurssiin. Rahoituksen loppuminen ajoi Albionin niin pahoihin vaikeuksiin että seura lopetti toimintansa. == Lähteet == Luokka:Englantilaiset jalkapalloseurat Luokka:Tyne ja Wearin urheilu Luokka:Vuonna 1888 perustetut urheiluseurat
Deltics

Deltics on Chris Rean toinen studioalbumi, joka julkaistiin vuonna 1979. Se oli hänen ensimmäinen albuminsa UK Albums Chart:lla, missä se saavutti 54. sijan. Albumi oli tuottanut Gus Dudgeon, joka on kuuluisin siitä, että hän on tuottanut suurimman osan Elton Johnin albumeista. == Kappaleet == Kaikki kappaleet kirjoittanut Chris Rea. == Kokoonpano == *Chris Rea – laulu, kitara, kosketinsoitin *Robert Ahwai – kitara *Eoghan O’Neill – basso *Kevin Leach – kosketinsoitin *Max Middleton – kosketinsoitin *Dave Mattacks – rummut *Adrian Rea – rummut *Martin Ditcham – lyömäsoittimet == Arvostelut == * Allmusic: Allmusic review == Lähteet == Luokka:Chris Rean albumit Luokka:Vuoden 1979 albumit
As (Unix)

as () on Unix-käyttöjärjestelmän assembler-kääntäjän nimi. Ohjelman ensimmäisen version Unixia varten teki Ken Thompson PDP-7:lle käyttöjärjestelmän kehityksen varhaisessa vaiheessa. Ensimmäinen versio oli hyvin minimalistinen, joka tuotti kiinteällä nimellä (a.out) ohjelman joka oli suoraan ajettavissa. Myöhempi PDP-11:n alustalle tehty versio noudatti DEC:in PAL-11R-kääntäjän syntaksia. Unixia siirrettäessä Interdata 8/32 -tietokoneelle assembler-kääntäjä oli yksi asia, joka ei ollut siirrettävissä: muun muassa tavujärjestys ja liukulukumuoto poikkesivat PDP-11:ssä käytetystä ja kääntäjän piti toimia eri tavoin riippuen siitä, kummalla alustalla sitä ajettiin. VAX-11:ssä toteutetun Berkeley Unixin (BSD) as:n pääasiallinen käyttötapaus oli kääntää C-kielen kääntäjän tuottamaa ohjelmakoodia, ja se sisälsi vain vähän myönnytyksiä ihmisten kirjoittaman koodin tuelle. as käyttää niin sanottua AT&T-syntaksia;, jota myös useat muut assembler- kääntäjät tukevat, mutta joka eroaa Intelin käyttämästä syntaksista. Vaihtoehtoisia toteutuksia ovat muun muassa GNU-projektin GNU Assembler ja nasm. Merkittäviä eroja syntaksissa ovat muun muassa: * lähde- ja kohdeoperandin järjestys * välittömät arvo-operandit: `$`-merkin käyttö AT&T-syntaksissa; (`movl $4, %eax`) * rekisterioperandien etumerkki: `%`-merkin käyttö AT&T-syntaksissa; (`movl $4, %eax`) * operaation muuttujan koko: `b`, `w` ja `l` -liitteiden käyttö operaatiokoodin perässä (esim. `movl`) * välittömien hyppykäskyjen muoto: `$section, $offset` == Lähteet == == Aiheesta muualla == * What is int 80h? * Introduction to UNIX assembly programming * PAL-11R Assembler Programmer's Manual (PDF) Luokka:Assembler- kääntäjät Luokka:Unix-ohjelmat
Baba au rhum

Baba au rhum eli rommibaba on tyypillisesti rommilla kastettu ranskalainen hiivakakku. Baba au rhum on peräisin Ranskasta ja sen tarkempaan alkuperään on liitetty useita legendoja. Nimi baba on johdettu slaavilaisten kielten vanhaa naista tarkoittavasta sanasta. Tšekissä ja Puolassa suurin piirtein samalla nimellä on valmistettu erilaisia leivonnaisia jo keskiajalta lähtien. Ranskassa nimitystä alettiin käyttämään tarinan mukaan 1700-luvulla tarinan eri versioiden mukaan joko karkotetun Puolan kuningas Stanisław Leszczyńskin, tai hänen kuningas Ludvig XV:n naineen tyttärensä Marie Leszczyńskan mukanaan tuomana. Useista tarinoista huolimatta kumpikaan tuskin lienee varsinaisesti keksinyt itse leivonnaista, mutta he ovat saattaneet tehdä sen suosituksi Versailles’ssa. Tarinan joidenkin muiden versioiden mukaan leivonnaisen kehitti kondiittori Nicolas Stohrer. Teos Nouveau grand dictionnaire françois, latin et polonois et sa place dans la lexicographie polonaise kuvailee leivonnaisen baba ciasta keltaisena kakkuna. Alun perin kakku on ollut kuiva ja sen kostuttamisesta rommilla tuli yleistä vasta 1800-luvulla. Alkuperäinen leivonnainen lienee ollut hyvin samankaltainen, kuin esimerkiksi saksalainen gugelhupf. Nimi au rhum alkaa esiintyä 1840-luvulla. Baba au rhum tuli 1800-luvulla erityisen suosituksi nykyisen Italian Napolissa. Ranskalainen keittiö oli suosittua tuon ajan Napolin yläluokan keskuudessa. Baba au rhum on edelleen paljon suositumpaa Napolissa, kuin varsinaisesti sen kotimaassa Ranskassa. Leivonnainen on tyypillinen myös esimerkiksi amerikanitalialaisille leipomoille Yhdysvalloissa. ==Lähteet== == Aiheesta muualla == Luokka:Kakut Luokka:Ranskalainen keittiö
Naresuan

NaresuanChakrabongse, C., 1960, Lords of Life, London: Alvin Redman Limited oli kiinalaissyntyinen kenraali, joka julistautui Thaimaan kuninkaaksiRajanubhab, D., 2001, Our Wars With the Burmese, Bangkok: White Lotus Co. Ltd., burmalaisten kukistettua vanhan hallinnon vuonna 1590. Kuollut vuonna 1605.Harvey 1925: 167–168 == Lähteet == Luokka:Thaimaan kuninkaalliset Luokka:Vuonna 1555 syntyneet Luokka:Vuonna 1605 kuolleet
Barfi

pienoiskuva|Barfi -makeisia lautasella. Barfi on intialainen makeinen. Nimi barfi tarkoittaa urdussa ja persiassa lunta. Barfi valmistetaan sokerista ja maidosta valmistettavasta khoasta. Khoaa ja sokeria keitetään hitaasti samalla jatkuvasti sekoittaen. Lopulta seoksesta tulee tarpeeksi paksua ja se levitetään astialle. Seoksen jäähdyttyä se leikellään esimerkiksi neliön tai ympyrän muotoisiksi paloiksi. Barfin perusraaka-aineiden lisäksi saatetaan käyttää esimerkiksi meloninsiemeniä, guavaa, porkkanaa ja kookosta. Maustamiseen voidaan käyttää esimerkiksi sahramia, ruusuvettä, vaniljaa, mangoa tai kardemummaa. Barfi on erityisen suosittua Pohjois-Intiassa ja etenkin hindulaisen valonjuhla diwalin aikana. Mysore pak on barfin muoto Etelä-intiassa. Barfia tarjoillaan joskus myös muiden juhlallisuuksien, kuten häiden yhteydessä. ==Lähteet== == Aiheesta muualla == Luokka:Makeiset Luokka: Pakistanilainen keittiö Luokka: Nepalilainen keittiö Luokka:Intialainen keittiö
Lassi Vasarainen

Lassi Vasarainen (s. 30. maaliskuuta 2001 Kitee) on suomalainen pesäpalloilija. Hän edustaa miesten Superpesiksessä pelaavaa Kiteen Palloa. Hänen pituutensa on 200cm. Sisäpelissä hän toimii kotiuttajana ja ulkopelissä kopparina. Hän on saavuttanut A-poikien SM-kultaa 2019 ja B-poikien SM-hopeaa 2019. == Lähteet == * === Viitteet === Luokka:Elävät henkilöt Luokka:Vuonna 2001 syntyneet Luokka:Kiteen Pallon pelaajat
Englannin 1. divisioonan kausi 1912–1913

Englannin 1. divisioonan kausi 1912–1913 oli 25. kausi, jossa ratkottiin The Football Leaguen mestaruus. Mukana 1. divisioonassa oli 20 joukkuetta. Sarjan voitti Sunderland, jolle mestaruus oli viides. Sarjan kaksi viimeistä joukkuetta, Notts County ja Woolwich Arsenal, putosivat suoraan 2. divisioonaan. == Sarjataulukko == Kaksi viimeistä joukkuetta putosivat 2.divisioonan. Tilalle nousivat Preston North End ja Burnley. == Lähteet == Luokka:Jalkapallosarjojen kausi 1912–1913/1913 Luokka:Englannin 1. divisioonan kaudet
Return in Bloodred

Return in Bloodred on saksalaisromanialaisen power metal -yhtyeen Powerwolfin esikoisalbumi vuodelta 2005. == Kappaleet == # # # # # # # # # == Kokoonpano == * Attila Dorn – laulu * Matthew Greywolf – kitara * Charles Greywolf – basso ja rytmikitara * Stéfane Funèbre – rummut * Falk Maria Schlegel – koskettimet * Tom Diener – rummut * Marcel Sude – puhe * Mellika Meskine – laulu (kappaleessa 9) == Lähteet == == Aiheesta muualla == * * Luokka:Saksalaiset power metal -albumit Luokka:Vuoden 2005 esikoisalbumit Luokka:Powerwolfin albumit
John B. Goodenough

John Bannister Goodenough (25. heinäkuuta 1922 Jena, Saksa – 25. kesäkuuta 2023, Austin, Yhdysvallat) oli yhdysvaltalainen fyysikko ja materiaalitieteilijä. Goodenough tunnetaan erityisesti hänen työstään ladattavien litiumioniakkujen kehityksessä. Hän kehitti niissä käytettäviä materiaaleja. Goodenoughille myönnettiin Nobelin kemianpalkinto vuonna 2019 yhdessä M. Stanley Whittinghamin ja Akira Yoshinon kanssa litiumioniakkujen kehittämisestä. ==Tutkimus== Lapsuutensa Goodenough eli New Havenissa Conneticutissa ja 12-vuotiaana hänet lähettiin Grotonin yksityiskouluun Massachusettsiin. Goodenough opiskeli aluksi matematiikkaa Yalen yliopistossa, josta hän valmistui kandidaatiksi vuonna 1943. Tämän jälkeen hän siirtyi opiskelemaan fysiikkaa Chicagon yliopistoon, josta hän valmistui maisteriksi vuonna 1951 ja tohtoriksi jo seuraavana vuonna 1952. Vuodesta 1952 alkaen Goodenough oli MIT:n tutkimusryhmässä, jossa hän tutki materiaalien magneettisia ominaisuuksia. Tutkimukset ovat johtaneet muun muassa hajasaantimuistisovellutuksiin. MIT:ssä työskennellessään Goodenough kehitti kiinteiden materiaalien magneettisia ominaisuuksia kuvaavat Goodenough–Kanamori-säännöt. Öljykriisin innoittamana Goodenough alkoi 1970-luvulla tutkia vaihtoehtoisia energianlähteitä. Vuosina 1976-1986 hän toimi epäorgaanisen kemian professorina ja laitoksenjohtajana Oxfordin yliopistossa. Siellä hän teki ensimmäiset merkittävät tutkimuksensa koskien litiumioniakkuja. Goodenough ryhmineen havaitsi, että litiumkobolttioksidi on rakenteeltaan interkalaatioyhdiste ja soveltuu rakenteensa perusteella katodimateriaaliksi. Goodenough ryhmineen rakensi akun, jossa katodina oli litiumkobolttioksidi ja elektrolyyttinä propyleenikarbonaattiin liuotettu litiumtetrafluoroboraatti. Vuonna 1991 Sony valmisti ensimmäisen kaupallisen ladattavan litiumioniakun Goddenoughin kehittämästä litiumkobolttioksidikatodista ja grafiittianodista. Vuonna 1986 Goodenough siirtyi professoriksi Texasin yliopistoon kone- ja sähkötekniikan osastolla. Texasin yliopistossa Goodenough kehitti litiumioniakkujen materiaaleja edelleen muun muassa litiumrautafosfaatteja. Goodenough kirjoitti 8 kirjaa ja oli mukana kirjoittamassa yli 800 tieteellistä julkaisua. ==Tunnustukset== Goodenough sai litiumioniakkuja koskevista tutkimuksistaan useita tunnustuksia muun muassa Enrico Fermi -palkinnon vuonna 2009, National Medal of Science -palkinnon vuonna 2011, Welch Award in Chemistry vuonna 2017 ja Royal Society of Chemistryn Copley-mitalin vuonna 2019. Vuonna 2019 Goodenough sai litiumioniakkujen kehittämisestä Nobelin kemianpalkinnon ja hän jakoi sen M. Stanley Whittinghamin ja Akira Yoshinon kanssa. == Lähteet == Luokka:Nobelin kemianpalkinnon saajat Luokka:Yhdysvaltalaiset fyysikot Luokka:Royal Societyn ulkomaiset jäsenet Luokka:Ranskan tiedeakatemian jäsenet Luokka:Yhdysvaltalaiset professorit Luokka:Yli satavuotiaiksi eläneet yhdysvaltalaiset Luokka:Vuonna 1922 syntyneet Luokka:Vuonna 2023 kuolleet
Sananjalat

Sananjalat (Pteridium) ovat suuria saniaisia. Saniaiset (Pteridophyta) ovat putkilokasveja, jotka tuottavat itiöitä. Sananjaloilla on suuret jakautuneet lehdet. Niitä esiintyy kaikilla mantereilla, paitsi Etelämantereella ja kaikissa ympäristöissä, paitsi aavikoilla. Suvun levinneisyys on todennäköisesti laajin kaikista maailman saniaisista. Kuten muutkaan saniaiset, sananjalat eivät tee siemeniä tai hedelmiä. Evolutiivisesti sananjalkoja voidaan pitää yhtenä menestyneimmistä saniaisista. Se on myös yksi vanhimmista saniaisista, yli 55 miljoonan vuoden ikäisiä fossiileja on löydetty. Kasvi kasvattaa suuret, kolmiomaiset lehdet vaakasuorasta maavarresta ja se voi muodostaa tiheitä kasvustoja. Sieniä, kuten keltajalkahiippoa, löytyy sananjalkakasvustojen alta. Sekä Camarographium stephensii että saniaispahkula (Typhula quisquiliaris) puolestaan kasvavat pääasiassa kuolleilla sananjaloilla. Sananjalkojen tiedetään tuottavan ja vapauttavan allelopaattisia kemikaaleja, mikä on tärkeä tekijä sen estäessä muiden kasvien kasvua. Sen erittämät kemikaalit, varjostus ja paksu karike estävät muita kasvilajeja vakiintumasta. Sirkkataimien kasvu on heikkoa maaperässä, jossa on aiemmin kasvanut sananjalkoja, ilmeisesti siksi, että aktiiviset kasvin toksiinit jäävät maaperään. == Lajeja == Aiemmin suvun lajit niputettiin yhdeksi lajiksi, Pteridium aquilinum, mutta viimeaikainen suuntaus on jakaa se noin kymmeneen lajiin. * sananjalka eli metsäsananjalka (Pteridium aquilinum (L.) Kuhn) (aiempi nimi myös kuolleenkouraFinto: Kassu – Kasvien suomenkieliset nimet: Pteridium aquilinum) ** taigasananjalka (Pteridium aquilinum subsp. pinetorum, syn. P. pinetorum), kasvaa myös Suomessa. Muualla maailmassa esiintyviä sananjalkalajeja: * lännensananjalka (Pteridium aquilinum subsp. aquilinum = Pteridium aquilinum sensu stricto) * Pteridium brownseyi Fraser-Jenk. * Pteridium capense (Thunb.) Krasser * Pteridium caudatum Maxon * Pteridium centrali-africanum (Hieron. ex R.E.Fr.) Alston * Pteridium decompositum (Gaudich.) Christenh. * Pteridium esculentum (G.Forst.) Cockayne * Pteridium falcatum Ching ex S.H.Wu * Pteridium feei (Schaffn. ex Fée) Maxon ex Faull * Pteridium latiusculum Hieron. * Pteridium lineare Ching ex S.H.Wu * Pteridium pseudocaudatum (Clute) Christenh. * Pteridium pubescens (Underw.) Christenh. * Pteridium revolutum (Blume) Nakai * Pteridium semihastatum (S.B.Andrews) S.B.Andrews * Pteridium yunnanense Ching & S.H.Wu == Lähteet == == Aiheesta muualla == * ITIS: Pteridium * United States Department of Agriculture (USDA): Pteridium Luokka:Tesmasaniaiskasvit Luokka:Myrkylliset kasvit
Englannin 1. divisioonan kausi 1935–1936

Englannin 1. divisioonan kausi 1935–1936 oli 44. kausi, jossa ratkottiin The Football Leaguen mestaruus. Mukana 1. divisioonassa oli 22 joukkuetta. Sarjan voitti Sunderland, jolle mestaruus oli kuudes. Sarjan kaksi viimeistä joukkuetta, Aston Villa ja Blackburn Rovers, putosivat suoraan 2. divisioonaan. Seurat olivat viimeiset pääsarjatasolla koko sen historian ajan pelanneet joukkueet. == Sarjataulukko == Kaksi viimeistä joukkuetta putosivat 2. divisioonan. Tilalle nousivat Manchester United ja Charlton Athletic. == Lähteet == Luokka:Jalkapallosarjojen kausi 1935–1936/1936 Luokka:Englannin 1. divisioonan kaudet
Baek-ir-ui nanggunnim

Baek-ir-ui nanggunnim (, ) on televisioyhtiö tvN:n esittämä eteläkorealainen draamasarja. Sen päärooleissa ovat Do Kyung-soo ja Nam Ji-hyun. == Näyttelijät == == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
M. Stanley Whittingham

M. Stanley Whittingham (s. 22. joulukuuta 1941 Iso-Britannia) on brittiläinen kemisti. Whittingham on keskittynyt erityisesti materiaalitutkimukseen ja kiinteän olomuodon kemiaan, muun muassa litiumioniakkuihin. Whittingham sai Nobelin kemianpalkinnon vuonna 2019 litiumioniakkujen kehittämisestä ja hän jakoi palkinnon yhdessä John B. Goodenoughin ja Akira Yoshinon kanssa. ==Ura== Whittingham opiskeli kemiaa Oxfordin yliopistossa ja väitteli tohtoriksi vuonna 1968. Öljykriisi 1970-luvulla sai monet yhtiöt etsimään vaihtoehtoisia energian lähteitä ja Whittingham toimi vuosina 1972–1984 Exxonin tutkimusyksikössä. Titaanidisulfidi oli materiaali, jonka Walter Rudolff osoitti vuonna 1965 olevan rakenteeltaan huokoinen. Whittingham tutki titaanidisulfidin ja litiumionien muodostamia interkalaatioyhdisteitä ja niiden sähkökemiallisia ominaisuuksia. Vuonna 1973 hän ehdotti, että tällaisia materiaaleja voitaisiin käyttää akkujen katodeina. Ensimmäinen tällainen akku rakennettiin vuonna 1976 ja sen katodina on litiumtitaanisulfidia, anodina metallista litiumia ja elektrolyyttinä litiumheksafluorofosfaattia. Tämä akku antoi suuren virran, mutta sen huonona puolena on anodina toimivan litiummetallin suuri reaktiivisuus ja räjähdysherkkyys. Whittingham tutki litiumioniakkuja Exxonilla vuoteen 1984 asti. Whitinghamin tutkimukset ovat luoneet perustan litiumioniakkujen kehittämiselle. Vuosina 1984–1988 hän työskenteli tutkijana Schlumbergerille, ja vuodesta 1988 hän on toiminut kemian professorina New Yorkin osavaltionyliopistoon kuuluvassa Binghamton Universityssa ja vuodesta 2011 alkaen myös samaan yliopistokompleksiin kuuluvassa Stony Brook Universityssä. Whittinghamin ja hänen ryhmänsä tutkimuksen kohteena ovat uudet oksidimateriaalit, niiden ominaisuudet ja erityisesti käyttö energianvarastointisovellutuksiin, esimerkiksi akkuihin. ==Lähteet== Luokka:Brittiläiset kemistit Luokka:Nobelin kemianpalkinnon saajat Luokka:Brittiläiset professorit Luokka:Vuonna 1941 syntyneet Luokka:Elävät henkilöt
Rachel Podger

Rachel Podger (s. 1968 Englanti) on brittiläinen viulisti.AllMusic: Rachel Podger Podger kävi Steiner-koulua Saksassa ja aloitti siellä varhain viulunsoiton. Englannissa hän opiskeli Guildhall School of Music and Dramassa Pauline Scottin ja David Takenon johdolla. Hän haki ensimmäisenä vuonnaan suorittamaan barokkiviuluopintoja, mutta hänelle kerrottiin, että koulun ainoa barokkiviulu oli jo annettu toiselle opiskelijalle. Podger kuitenkin hankki instrumentin ja sai Micaela Combertilta epävirallista opetusta sen soitossa. Lopulta hän pääsi suorittamaan barokkiviulussa muodollisia opintoja ja suuntautui uralle solistina sekä kamarimuusikkona. Podger on työskennellyt eri kokoonpanoissa, jotka ovat erikoistuneet historiallisesti autenttiseen esittämiseen. Varhaisella urallaan hän oli mukana perustamassa Florilegiumia vuonna 1991, soitti Palladian Ensemblessä, esiintyi London Baroquen kanssa ja johti vuosina 1997–2002 The English Concertia. Sittemmin hän on usein samanaikaisesti soittanut ja johtanut barokkikokoonpanoja. Hän on tehnyt yhteistyötä muiden muassa Orchestra of the Age of Enlightenmentin, Santa Fe Pro Musican, Musica Angelican, Academy of Ancient Musicin, Robert LevininChannel Classics: Artists: Rachel Podger, Jordi Savallin ja Masaaki Suzukin kanssa. Vuonna 2007 Podger perusti Johann Sebastian Bachiin ja tämän aikalaisiin erikoistuneen Brecon Baroquen. Podger aloitti vuonna 2008 toimimisen barokkiviulun professorina Royal Academy of Musicissa. Hän on opettanut myös muissa oppilaitoksissa Isossa-Britanniassa, Saksassa ja Tanskassa. Hän on levyttänyt usein Channel Classics -levymerkille. Hänen levyttämänsä ohjelmisto on koostunut enimmäkseen suosituista barokkiteoksista, mutta hän on levyttänyt myös Wolfgang Amadeus Mozartin musiikkia. Podger on saanut monia palkintoja, kuten useita Diapason d'Oreja. Vuonna 2018 Gramophone-lehti valitsi hänet Vuoden taiteilijaksi.Rachel Podger: News: Rachel Podger wins Gramophone's 2018 'Artist of the Year' Award Myös Podgerin veli Julian on luonut musiikkiuran.The Guardian: Rachel Podger: Between baroque and a hard place == Lähteet == == Aiheesta muualla == * Viralliset sivut Luokka:Brittiläiset viulistit Luokka:Vuonna 1968 syntyneet Luokka:Elävät henkilöt
Oscar Software

Oscar Software Oy on suomalainen ohjelmistotalo, joka tarjoaa asiakkailleen laaja-alaisen liiketoiminta-alustan, jonka keskiössä on toiminnanohjausjärjestelmä. Liiketoiminta-alusta kattaa muun muassa CRM:n, myynnin, verkkokaupan, laskutuksen, kirjanpidon, toiminnanohjauksen, valmistuksen, varastonhallinnan ja projektinhallinnan työkalut. Toimintoja on mahdollista käyttää keskitetysti saman käyttöliittymän alta ja seurata reaaliaikaisesti. Oscarin palvelutarjontaan kuuluu myös taloushallintopalvelut ja muita liiketoiminnan tukipalveluita. Oscar Softwaren päätoimipaikka on Tampereella. Oscar Software työllistää 156 henkilöä. Oscar Softwaren liikevaihto (10/2021 päättyneellä tilikaudella) on 11 miljoonaa euroa. Liikevoittoa yhtiö teki 492 tuhatta euroa. Oscar Software Oy:n omistajarakenne muuttui 8.5.2018 siten, että Pa­nos­ta­ja Oyj omistaa yrityksestä 58,3 % ja omistajayrittäjät omistavat loput 41,7 %. == Lähteet == * * === Viitteet === == Aiheesta muualla == * Oscar Softwaren historia Luokka:Suomalaiset ohjelmistoyritykset Luokka:Tamperelaiset yritykset
Akira Yoshino

Akira Yoshino (jap. ; s. 30. tammikuuta 1948 Suita, Japani) on japanilainen kemisti. Hän on tutkinut erityisesti litiumioniakkuja. Yoshinolle myönnettiin Nobelin kemianpalkinto vuonna 2019 litiumioniakkujen kehittämisestä, ja hän jakaa palkinnon yhdessä John B. Goodenoughin ja M. Stanley Whittinghamin kanssa. ==Ura== Yoshino opiskeli kemiaa Kioton yliopistossa ja valmistui sieltä maisteriksi vuonna 1972. Tohtoriksi hän väitteli Osakan yliopistosta vuonna 2005. Heti valmistumisensa jälkeen Yoshino aloitti tutkijana Asahi kaseilla. Hänen tutkimuksensa kohteena olivat sähköäjohtavat polymeerit ja aluksi erityisesti polyasetyleeni, jota hän tutki anodimateriaalina. Myöhemmin hän siirsi tutkimuksensa kohteen hiilipohjaisiin materiaaleihin kuten hiilikuituihin ja lämpökäsiteltyyn koksiin. Aikaisempien litiumioniakkujen ongelmana oli, että ne vaativat anodikseen räjähdysherkkää litiumia. Yoshino keksi tutkia koksipohjaisia materiaaleja anodeina, ja katodiksi hän valitsi Goodenoughin kehittämän litiumkobolttioksidin. Yhdistelmä tuotti suurehkon jännitteen ja oli litiumanodeja turvallisempi. Ensimmäiset litiumioniakut tulivat markkinoille vuonna 1991 ja perustuivat Goodenoughin ja Yoshinon kehittämiin materiaaleihin. Yoshino on toiminut professorina Meijo- yliopistossa Nagoyassa vuodesta 2017 alkaen. ==Tunnustukset== Yoshino on saanut litiumioniakkututkimuksistaan useita tunnustuksia esimerkiksi Charles Stark Draper Prize-palkinnon vuonna 2014 ja Japani-palkinnon vuonna 2018. ==Lähteet== Luokka:Japanilaiset kemistit Luokka:Nobelin kemianpalkinnon saajat Luokka:Japanilaiset professorit Luokka:Vuonna 1948 syntyneet Luokka:Elävät henkilöt
Paul Kruse

Paul Johannes Kruse (s. 15. maaliskuuta 1970 Merritt) on kanadalainen jääkiekkoilija, pelipaikaltaan hyökkääjä. Hän pelasi NHL:ssä yhteensä 423 ottelua ja edusti Calgary Flamesia, New York Islandersia, Buffalo Sabresia ja San Jose Sharksia. NHL-uransa jälkeen Kruse pelasi Sheffield Steelersissä, Belfast Giantsissa ja EHC Linzissä ennen kuin lopetti uransa. == Lähteet == Luokka:Kanadalaiset jääkiekkoilijat Luokka:Calgary Flamesin varaamat pelaajat Luokka:Vuonna 1970 syntyneet Luokka:Elävät henkilöt
Kaunomedestäjät

Kaunomedestäjät (Cinnyris) on medestäjien (Nectariniidae) heimoon kuuluva lintusuku. == Lajit == Kaunomedestäjiin kuuluu seuraavat 52 lajia.http://nimisto.birdlife.fi:3000/ * Angolanvuorimedestäjä (Cinnyris ludovicensis) * Banaanimedestäjä (Cinnyris notatus) * Biokonmedestäjä (Cinnyris ursulae) * Guineanmedestäjä (Cinnyris batesi) * Guineanpikkumedestäjä (Cinnyris minullus) * Hohtomedestäjä (Cinnyris habessinicus) * Isokorumedestäjä (Cinnyris superbus) * Isomalabarinmedestäjä (Cinnyris lotenius) * Isopensasmedestäjä (Cinnyris afer) * Isopurppuramedestäjä (Cinnyris osea) * Jokimedestäjä (Cinnyris shelleyi) * Kapinpensasmedestäjä (Cinnyris chalybeus) * Kaunomedestäjä (Cinnyris pulchellus) * Keltakylkimedestäjä (Cinnyris moreaui) * Keltavatsamedestäjä (Cinnyris venustus) * Kivuvuorenmedestäjä (Cinnyris rockefelleri) * Komorienmedestäjä (Cinnyris humbloti) * Kongonmedestäjä (Cinnyris congensis) * Korallipuumedestäjä (Cinnyris chloropygius) * Korumedestäjä (Cinnyris johannae) * Kuparimedestäjä (Cinnyris cupreus) * Lampimedestäjä (Cinnyris erythrocercus) * Liekkimedestäjä (Cinnyris regius) * Madagaskarinmedestäjä (Cinnyris sovimanga) * Mayottenmedestäjä (Cinnyris coquerellii) * Morogoronmedestäjä (Cinnyris rufipennis) * Mosambikinmedestäjä (Cinnyris neergaardi * Mustavatsamedestäjä (Cinnyris nectarinioides * Nzwaninmedestäjä (Cinnyris comorensis) * Oliivimedestäjä (Cinnyris jugularis) * Pembanmedestäjä (Cinnyris pembae) * Pensasmedestäjä (Cinnyris manoensis) * Pikkuvuorimedestäjä (Cinnyris reichenowi) * Pulskamedestäjä (Cinnyris loveridgei) * Purppuramedestäjä (Cinnyris asiaticus) * Purppuravyömedestäjä (Cinnyris bifasciatus) * Rannikkomedestäjä (Cinnyris chalcomelas) * Ruskovatsamedestäjä (Cinnyris bouvieri) * Sambianmedestäjä (Cinnyris oustaleti) * Sambianvuorimedestäjä (Cinnyris fuelleborni) * Savannimedestäjä (Cinnyris coccinigastrus) * Seychellienmedestäjä (Cinnyris dussumieri) * Sumbanmedestäjä (Cinnyris buettikoferi) * Timorinmedestäjä (Cinnyris solaris) * Tsavonmedestäjä (Cinnyris tsavoensis) * Tuhkamedestäjä (Cinnyris fuscus) * Ugandanmedestäjä (Cinnyris stuhlmanni) * Usambaranmedestäjä (Cinnyris usambaricus) * Valkovatsamedestäjä (Cinnyris talatala) * Viinivyömedestäjä (Cinnyris mariquensis) * Vuorimedestäjä (Cinnyris mediocris) == Lähteet == Luokka:Medestäjät
Sambianvuorimedestäjä

Sambianvuorimedestäjä (Cinnyris fuelleborni) on medestäjien (Nectariniidae) heimoon kuuluva varpuslintu. Anton Reichenow kuvasi sen tieteelle vuonna 1899 Tansaniasta. Sambianvuorimedestäjä on yleensä noin 11–12 senttimetrin mittainen ja painaa 6–9 grammaa. Sen ravintoa on kukkien mesi sekä hyönteiset. == Lähteet == Luokka:Medestäjät
Tekstinauha

Tekstinauha tarkoittaa nauhoja, joita esiintyy keskiaikaisissa maalauksissa ja käsikirjoituksissa. Ruotsissa vaikuttaneen saksalaisen kirkkomaalarin Albertus Pictorin tekstinauhoja on tutkittu hankkeessa, joka julkaistiin hänen juhlavuotensa kunniaksi. Hänen tekemiensä nauhojen esikuvaksi vahvistui Biblia pauperum. ==Lähteet== Luokka:Taidehistorian käsitteet
AS Moon

AS Moon on Raahelainen futsalseura, joka pelaa kaudella 2024-2025 Futsal- Ykkösessä, Suomen toiseksi korkeimmalla sarjatasolla. Seuralla on toimintaa myös jalkapallossa, salibandyssa ja beachfutiksessa. AS Moon on perustettu vuonna 2000. == Joukkue kaudella 2021-2022 == Joukkueenjohtajat: Ville Kuokkanen, Jaakko Remahl ja Harri Korpela Valmennus: Marko Keinänen, Ismo Saarela == Aiemmat kaudet == Kausi Sarjataso Sijoitus runkosarjassa 2020-2021 Futsal Ykkönen 5. 2019-2020 Futsal Ykkönen 4. 2018-2019 Futsal Ykkönen 3. 2017-2018 Futsal Ykkönen 3. 2016-2017 Futsal Ykkönen 5. 2015-2016 Futsal Ykkönen 8. 2014-2015 Futsal Kakkonen Pohjoisen lohkon 1. == Lähteet == Luokka:Suomalaiset futsalseurat Luokka:Raahelaiset urheiluseurat
Société Anonyme des Ateliers de Sécheron

Société Anonyme des Ateliers de Sécheron (SAAS) oli sveitsiläinen Genevessä toimiva sähköalan yritys. Se perustettiin vuonna 1918 yhdistämällä kolme sähköalan yritystä, A. de Meuron & Cuénod vuodelta 1879, Cuénod, Sautter & Cie. vuodelta 1887 ja Compagnie de l'industrie électrique vuodelta 1891. Yhdistymiselle antoi kimmokkeen Sveitsin valtionrautateiden päätös vuonna 1916 Sveitsin rautateiden sähköistämisestä. SAAS valmisti generaattoreita, muuntajia ja elohopeatasasuuntajia vesivoimalaitoksille, ennen kaikkea rautateiden sähköistämiseen, sekä sähkömoottoreita ja sähkökäyttöjä vetureihin, raitiovaunuihin ja sähköbusseihin. SAAS valmisti yhdessä SLM:n kanssa muun muassa sveitsiläiset sähköveturit Be 4/7, Ae 4/7, Ae 3/5, Ae 3/6 III, Re 4/4 II ja Re 6/6. Vuonna 1966 yhtiöllä oli 1 600 työntekijää. Yhdistymisen jälkeen rakennettavien uusien tehdastilojen vaatimien investointien rahoittaminen osakeannilla johti SAAS:n osake-enemmistön siirtymiseen Brown, Boveri & Cie.:lle (BBC) vuonna 1919, mutta jo vuonna 1924 SAAS palasi itsenäiseksi yhtiöksi. Vuonna 1970 yhtiön koko osakekanta siirtyi BBC:lle. Kun BBC fuusoitui ruotsalaisen ASEAn kanssa 1988 ABB:ksi, ABB päätti jakaa omistamansa SAAS:n vuonna 1989 neljään osaan, jotka olivat ABB Sécheron SA, ABB Power Generation (lopetettu 1995), ABB Systèmes de Transport ja Sécheron SA. Näistä ABB Sécheron SA keskittyi muuntajien valmistukseen ja ABB Power Generation kaasuturbiineihin. ABB Systèmes de Transport sekä sveitsiläisen Hasler Rail:in kanssa fuusioitunut Sécheron SA keskittyivät yhtiön alkuperäiseen toiminta-alaan, kulkuvälineiden sähkökäyttöihin. == Lähteet == == Aiheesta muualla == Luokka:Sveitsiläiset teollisuusyritykset
Pietarsaaren museo

Pietaraaren museo on Pietarsaaressa sijaitseva museo, joka dokumentoi ja esittelee kaupungin historiaa. Museo perustettiin vuonna 1904. Vuonna 1906 museosta tuli Suomen vanhimpia kunnallisia museoita Pietarsaaren kaupungin otettua sen hoitaakseen. Museolla on useita toimipisteitä, joista yksi on historiallinen museo Malmin talossa Isokadulla. Malmin talossa on esillä kaupungin merenkulkuhistoriaa, siellä on varustamokonttori 1800-luvun loppupuolelta, kuvia laivoista ja pienoismalleja. Piharakennuksessa on maalaiskauppa 1950-luvulta, työläisasunto, kampaamo, talonpoikaistupa ja takilakamari. Museolla on esinekokoelma, taidetta, tekstiilejä ja kirjasto. Museon valokuvakokoelma on Suomen suurimpia. Museon arkistossa on henkilöhistoriakokoelmia, sekä yhdistysten ja yritysten arkistoja. Vuonna 2019 museon nimi päätettiin muuttaa muotoon Pietarsaaren museo. == Lähteet == Luokka:Suomen museot Kaupunginmuseo